**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**A párizsi béke**

**1). A háborús vereség ellenére a magyar közvélemény abban bízott, hogy   
 az országhatárait a párizsi békekonferencia Trianonnál   
 igazságosabban húzza meg.  
 Abban reménykedtek, hogy a határok mentén élő magyarlakta   
 területeket visszacsatolják hazánkhoz.  
 1947 február 10-én Párizsban aláírták a békeszerződést.  
 A háborúban okozott károk miatt jóvátételt kellett fizetnünk a   
 Szovjetunió, Csehszlovákia és Jugoszlávia javára.  
 A szerződés lehetővé tette, hogy továbbra is állomásozzanak   
 hazánkban megszállók.**

**A „Szalámitaktika”**

**2). Magyar Kommunista Párt (MKP) célja azvolt, hogy felmorzsolja a  
 kisgazdapártot, mivel a demokratikus választásokon a kisgazdák   
 fölényes győzelmet arattak. Ez volt a szalámitaktika.  
 Megvádolták Nagy Ferencet is, aki kénytelen volt lemondani a   
 miniszterelnökségről.**

**A „kékcédulás” választás és következményei**

**3). 1947 augusztusára új választásokat írtak ki.  
 A kommunisták nem riadtak vissza a választási csalásoktól sem.  
 Az MKP már a legerősebb párt lett a parlamentben, hiszen a   
 kisgazdapártot sikerült feldarabolnia.**

**Az egypártrendszer kialakítása**

**4). 1948-ban az MKP és a szociáldemokrata párt egyesült.   
 Megalakult a Magyar Dolgozók Pártja (MDP), amelynek vezetője   
 Rákosi lett.  
 A demokratikus pártok összefogásának ürügyével a kommunisták   
 létrehozták az ún. Népfrontot.  
 Az 1949-es választásokon a pártok helyett már csak a Népfrontra   
 lehetett szavazni.  
 Kialakult az egypártrendszer.**

**A pártállam**

**5). 1949 nyarán az országgyűlés elfogadta Magyarország első írott   
 alkotmányát.  
 A gyakorlatban az országgyűlés teljesen jelentéktelenné vált.  
 A városokban és a falvakban az önkormányzatok helyett szovjet   
 mintára tanácsokat hoztak létre.**

**Az országot az immár egyedüli párt, az MDP irányította.  
 A párt és az állam összeolvadt.   
 Ezt a helyzetet nevezzük pártállami berendezkedésnek.  
 Rákosi Mátyás a párt vezetőjeként korlátlan hatalmat élvezett.   
 Mellette Gerő Ernőnek volt a legnagyobb befolyása.**

**Fogalmak - Évszámok**

**1947 február 10. - Párizsban aláírták a békeszerződést**

**1948 - megalakul a Magyar Dolgozók Pártja (MDP)**

**Népfront – a kommunisták által létrehozott szervezetek látszat összefogása**

**Rákosi Mátyás – az MDP első titkára, az ország „sztálinista” vezetője**

**1949. augusztus 20. – az ország első „demokratikusan” elfogadott   
 alkotmánya**